ועדת המשנה לעניין תאונות עבודה בענף הבניין, כנסת 23, פרוטוקול מספר 2, 2020-09-15 10:00

אוסאמה סעדי: בוקר טוב לכולם, סבאח אל ח'יר.

אוסאמה סעדי: אני מתכבד לפתוח את ישיבת ועדת המשנה למאבק בתאונות עבודה.

אוסאמה סעדי: אנחנו מקיימים ישיבה נוספת בעניין החשוב.

אוסאמה סעדי: בחודש אוגוסט ובחודש זה קיבלנו לצערנו מספרים קשים מאוד.

אוסאמה סעדי: הסוגיה הזו עולה שוב על סדר-היום בנוסף לכל הדברים שאנו חווים, במיוחד בחודשים האחרונים, בעניין הקורונה והמגפה הקשה שמתפשטת והמספרים עולים בצורה מטאורית – הגענ וליותר מ-4,000 ביום ואנחנו על סף סגר מתמשך של 3 שבועות.

אוסאמה סעדי: נמשיך לדון בעניין החשוב הזה של תאונות עבודה שגובה עוד ועוד קורבנות.

אוסאמה סעדי: אני אפתח את הישיבה היום בציון והקראת שמות ההרוגים שנהרגו בחודש אוגוסט ובחודש ספטמבר זה.

אוסאמה סעדי: בערבית, חזי והדס, אנחנו קוראים להרוגים אלה דחאייה לוקמת אל עייש שהם נפטרים שחיפשו פרנסה.

אוסאמה סעדי: אנחנו אפילו קוראים להם שוהדא, כי בערבית, מי שנהרג, נפטר, מת בתאונת עבודה בגלל שהוא הלך וחיפש פרנסה למשפחה שלו, אצלנו קוראים לו שהיד העבודה.

אוסאמה סעדי: במספרים של החודש האחרון יש עלייה גדולה מאוד, להבדיל מחודשים קודמים.

אוסאמה סעדי: בישיבות קודמות ציינו שיש ירידה בתקופה הזו של השנה המקבילה לתקופה בשנה שעברה, אבל חששנו ואמרנו ושזה אולי קשור בירידה בהיקפי העובדים ובגלל הסגרים שהיו ובגלל האטת העבודה באתרי העבודה, אז בא חודש אוגוסט וטפח לנו על הפנים ואמר לנו שהסוגיה הזו עדיין בוערת מאוד, סוגיה חשובה מאוד שאסור אפילו לרגע אחד להגיד: וואלה, הנושא הזה אפשר להשאיר אותו בצד, יש נושאים יותר חשובים ויותר אקטואליים.

אוסאמה סעדי: לא.

אוסאמה סעדי: הנושא הזה עדיין חי וקיים ובועט, לצערנו, וגובה קורבנות רבים.

אוסאמה סעדי: אני אתחיל בהקראת השמות.

אוסאמה סעדי: ב-4 באוגוסט – זיאד פאוזי קאסם סלימאן; ב-9 באוגוסט – אביעד בשארי; ב-10 באוגוסט – דקל גדיס שנהרג בראש העין; ב-11 באוגוסט – עבד אלרחמן ח'ליל אלהרש שנהרג בשכונת רמת שלמה.

אוסאמה סעדי: נדמה לי שבאותו יום הייתה לנו ועדת משנה ותוך כדי הישיבה שמענו על המקרה הטראגי הזה ברמת שלמה.

אוסאמה סעדי: ב-16 באוגוסט – מאלכ ג'אבר מחמד סעיד ברהם שנפל בכפר יפיע, ביפת אלנאסרה; ב-23 באוגוסט – לילה אבו ניג'ם מג'וליס שמצאה את מותה במאפייה בירכא; ב-25 באוגוסט – כתוב לי לא ידוע.

אוסאמה סעדי: חזי, זה לא ידוע עד עכשיו?

חזי שוורצמן: ידוע.

חזי שוורצמן: יש לנו את הפרטים.

חזי שוורצמן: אנחנו לא מפרסמים לפי חוק, אנחנו לא אמורים לפרסם.

חזי שוורצמן: השם ידוע לנו במלואו, אני אגיד לך אחר כך.

אוסאמה סעדי: ב-27 באוגוסט – עובד זר, כנראה בולגרי, בולונב בוגדאן; ב-31 באוגוסט – בחור צעיר, מוחמד סלימאן מכפר משהד; ב-2 בספטמבר – פאהד פריד דאבור מבית ג'אן; ב-3 בספטמבר – עטואה יונס אבו עראר; ב-4 בספטמבר, בנמל אשדוד, נתי חולי.

אוסאמה סעדי: בחודש אוגוסט היו 9 תאונות עבודה קטלניות, מהן 5 בענף הבנייה.

אוסאמה סעדי: בחודש ספטמבר, חודש זה, מתחילת החודש היו 3 תאונות, מהן 2 בענף הבנייה.

אוסאמה סעדי: היו 40 תאונות מתחילת השנה עם 22 הרוגים בענף הבנייה.

אוסאמה סעדי: לפני כמה ימים ביקרתי וניחמתי את משפחת עוודאללה בעין נקובא.

אוסאמה סעדי: מצא את מותו בחור צעיר בן 25, עאהד עוודאללה, שעבד כפקח תנועה.

אוסאמה סעדי: תוך כדי שהיה ברכב שלו, בא רכב אחר ומעך אותו והרג אותו ועוד 3 עובדים אחרים.

אוסאמה סעדי: אני לא יודע אם מחשיבים את זה כתאונה כי בוודאי זה לא קשור לענף הבנייה, אבל אני חושב שזו גם תאונת עבודה.

אוסאמה סעדי: לפי מה שידוע לי זה ההרוג האחרון נכון להיום, עאהד עוודאללה מהכפר עין נקובא שליד אבו גוש.

חזי שוורצמן: היה שם נהג עבריין, אולי אפילו שיכור.

אוסאמה סעדי: כן.

אוסאמה סעדי: עלה על שני רכבים ומעך אותם.

חזי שוורצמן: נכון.

חזי שוורצמן: העובדים עבדו כמו שצריך, היה תרשים – הרכב בא ופגע.

חזי שוורצמן: משרד העבודה פנה למשטרה ולמשרד התחבורה בנושא של בטיחות בכבישים.

חזי שוורצמן: נכון שזה גורם חיצוני, נהג שיכור, עבריין, אבל אנחנו דואגים גם לעובדים.

אוסאמה סעדי: אחרי זה היה עוד אירוע בלוד שנכנסו לאתר בנייה וירו במישהו.

חזי שוורצמן: אירוע פלילי.

הדס תגרי: אתה מדבר על התאונה בכביש 70?

הדס תגרי: ליד צומת יגור?

אוסאמה סעדי: אני מדבר על תאונה פה, ליד רמלה.

הדס תגרי: אני לא יודעת על איזו תאונה אתה מדבר.

אוסאמה סעדי: עבדו בכביש כפקחי תנועה.

אוסאמה סעדי: היו שני רכבים שעמדו בכביש וניתבו את התנועה.

אוסאמה סעדי: בא רכב עם נהג שהיה שתוי, שיכור, במהירות אדירה ועלה על שני הרכבים ומעך אותם.

הדס תגרי: אני מכירה תאונה עם הפרטים האלה בכביש 70, ליד צומת יגור, לא ליד אבו גוש, שנהרג בה פאהד דאבור.

הדס תגרי: אנחנו מדברים על אותה תאונה?

אוסאמה סעדי: תבדקי: עאהד עוודאללה ביום שיש האחרון ב-11 בספטמבר.

אוסאמה סעדי: אני מכיר את המשפחה, הייתי אצלם.

אוסאמה סעדי: ממש קורע לב, בן 25, נשוי ויש לו ילדה בת שנה.

אוסאמה סעדי: אנחנו ממשיכים בנושא שלנו ואני רוצה להקדיש את החלק הראשון לעניין הפיגומים ותקנות הפיגומים ולעדכן, בהמשך לישיבה הקודמת, אחרי זה קיימנו מספר ישיבות, חלקן עם מכון התקנים ומשרד העבודה.

אוסאמה סעדי: הישיבות האלה היו בהשתתפותי, בהשתתפות מנהלת הוועדה וגם בהשתתפות יושב-ראש הוועדה, חברי חיים כץ.

אוסאמה סעדי: ישבנו ושמענו את כל הגורמים המעורבים.

אוסאמה סעדי: אחרי זה היו לי כמה פגישות גם עם סגן השר בכנסת.

אוסאמה סעדי: אחרי זה הייתה ישיבה בין חזי לבין היועצת המשפטית של הוועדה.

אוסאמה סעדי: אנחנו מכוונים ורוצים להגיע כבר לפתרון משפטי בעניין הזה של תקנות הפיגומים, כזכור לכולנו.

אוסאמה סעדי: אני מסתכל על הטבלה הזאת ועל השמות שהקראתי, חלק גדול מהם נהרגו באמת מנפילה מגובה – 7 מקרים מתוך ה-12 זה נפילה מגובה.

אוסאמה סעדי: אמרנו וחזרנו וציינו שאחרי שהתקנות פגו ביולי האחרון, למעשה היום אין חקיקה.

אוסאמה סעדי: אם אנחנו רוצים ללכת לפי לשון החוק, אז כל מי שעובד היום על פיגומים הוא למעשה עבריין ומפר את החוק.

אוסאמה סעדי: לכן אנחנו חייבים – אני אומר את זה לכולנו, גם לחזי וגם לשר ולסגן השר וגם לחבריי חברי הכנסת – להביא את העניין הזה לסיומו.

אוסאמה סעדי: תכף נשמע מחזי איך העניינים מתקדמים מבחינת מה שאנחנו מחכים לו.

אוסאמה סעדי: אנחנו מחכים לנוסח של תקנה שהשר ומשרד העבודה יביאו.

אוסאמה סעדי: אם זה יהיה מובל עלינו – נאשר את זה ונצא לדרך.

אוסאמה סעדי: אבל לא יכול להישאר המצב כפי שהוא היום שאין תקנות לפיגומים, אין תקן לפיגומים.

אוסאמה סעדי: מי שרוצה להביא פיגומים היום לא יכול גם אם יש תקן בין לאומי ותקן אירופי.

אוסאמה סעדי: בכל מדינות העולם פתרו את זה והפיגומים נמצאים ומותקנים באתרי הבנייה.

אוסאמה סעדי: שמענו מכל הגורמים שאפילו אם משהו רוצה – הוא לא יכול ליפול מהפיגומים האלה.

אוסאמה סעדי: אני תוהה ועוד פעם תוהה איך אנחנו עד היום לא מביאים את הפיגומים האלה.

אוסאמה סעדי: זה החלק הראשון.

אוסאמה סעדי: העניין האחר הוא שקיבלנו אתמול בשעות הערב המאוחרות נוהל ממשרד העבודה שחזי, הממונה על הבטיחות, פרסם וביקש את עמדת הציבור עד ל-15 באוקטובר.

אוסאמה סעדי: חשוב תסביר לנו את הנוהל הזה.

אוסאמה סעדי: זה מתקשר ומתכתב עם מה שאמרה הדס מהקבוצה למאבק בתאונות בניין ותעשייה, בעניין קריטריונים ונהלים ובמיוחד אכיפה ולא רק עיצומים כספיים.

אוסאמה סעדי: יש פה צעד חיובי קדימה שאנחנו הולכים לא רק להסתפק במה שאמרתם, בצווי בטיחות וסגירת מקומות, אבל זה אחרי שמתקנים את הליקויים אז חוזרים ופותחים את האתרים.

אוסאמה סעדי: אבל אנחנו חייבים לנקוט בכל הצעדים, עיצומים כספיים.

אוסאמה סעדי: חברות וקבלנים שהם מפירי חוק סדרתיים, הם אולי ישלמו את הקנס וימשיכו, אבל אם אתם הולכים לכיוון של הגשת כתב אישום פלילי, זה חשוב מאוד.

אוסאמה סעדי: אתה ישיבה הבאה נייחד מעכשיו לענייני אכיפה בכל התחומים, בין אם זה משרד העבודה, בין אם זה רשם הקבלנים, בין אם זו המשטרה.

אוסאמה סעדי: נזמין את כל הגורמים האלה ונבקש מהם להתכונן ולהביא לנו את הנתונים.

אוסאמה סעדי: אנחנו רוצים לדעת את כל הנתונים: כמה עיצומים הוטלו בשנה האחרונה, 2020-2019, אילו צעדים נקט רשם הקבלנים, לכמה קבלנים וחברות מפירי חוק שללו את רישיון הקבלן.

אוסאמה סעדי: נעשה את זה בישיבה הבאה.

אוסאמה סעדי: אני אבקש מחזי לתת לנו עדכון גם מבחינת תקנות הפיגומים וגם מבחינת הנוהל ואחרי זה נשמע את כל הצדדים.

אוסאמה סעדי: בבקשה, חזי.

חזי שוורצמן: נתחיל עם נושא הפיגומים.

חזי שוורצמן: אני מזכיר ליושב-ראש הוועדה את תקנת הפיגומים מינואר 2019:

חזי שוורצמן: כל הפיגומים מענף הבנייה הישראלי צריכים להיות לפי תקן ישראלי.

חזי שוורצמן: התקן הישראלי נשען ברובו על תקן אירופי.

חזי שוורצמן: אנחנו רואים פיגומים תקינים ובטוחים באירופה.

חזי שוורצמן: מינואר 2019 ועד היום מכון התקנים לא אישר לא יצרן ולא ליבואן אחד להביא את הפיגומים האלה.

חזי שוורצמן: הפעימה השנייה של התקנה נכנסה לתוקף ב-27 ביולי השנה, כאשר מדובר על פיגומים בגובה של 8 עד 30 מטר.

חזי שוורצמן: התקנה חלה אבל לא מתקיימת בשטח.

חזי שוורצמן: אין לנו פיגומים בתן ישראלי, תקן אירופי.

חזי שוורצמן: שר העבודה הנחה למצוא אפיק מקביל לאפיק של מכון התקנים.

חזי שוורצמן: הצענו לוועדה הזאת וגם לוועדה בראשות חיים כץ ועדת מומחים שתייעץ למפא"ר – למפקח העבודה הראשי – בנושא אישור פיגום לפי תקן אירופי.

חזי שוורצמן: המסמכים יוגשו לוועדה שתבחן את בדיקות המעבדה וגם את בדיקות המפעלים ותאשר, בהתאם למסמכים, את הפיגומים לפי התקן האירופי.

חזי שוורצמן: אנחנו לא רוצים לבטל את הערוץ של מכון התקנים.

חזי שוורצמן: מכון התקנים עדיין יישאר, אנחנו מציעים עוד ערוץ כי אנחנו רואים את הנחיצות הרבה הבטיחותית – ראינו את זה בחודש אוגוסט עם הנפילות מהגובה.

חזי שוורצמן: כפי שציינת, פיגום אירופי הוא מן מסדרון כזה.

חזי שוורצמן: אתה הולך בפיגום, מאוד קשה ליפול, יש לך מעקה מצד שמאל ומצד ימין.

חזי שוורצמן: קשה מאוד ליפול.

חזי שוורצמן: השר אישר בימים האחרונים את המתווה שהצענו.

חזי שוורצמן: ישבנו עם היועצת המשפטית של הוועדה.

חזי שוורצמן: בעוד מספר שבועות נפרסם להערות הציבור את נוסח התקנה החדש שיכלול את הערוץ הזה של אישור וייעוץ של ועדת מומחים למפקח עבודה ראשי בנושא התאמה לתקן האירופי.

חזי שוורצמן: במקביל, ולא בטור, תבוצע עבודה מול משרד המשפטים, כך שהתשובה למה ששאלת, כבוד היושב-ראש, היא שבעוד מספר שבועות נפרסם את התקנה החדשה להערות הציבור מתוך חשיבות העניין.

אוסאמה סעדי: אם לוקחים בחשבון שעכשיו חגים וגם סגר, הייתי מצפה שנוציא את זה לא אחרי כמה שבועות ואז עד שנקבל הערות זה ייקח עד לסוף השנה.

אוסאמה סעדי: אם אתה אומר שהשר אישר ומבחינה משפטית בדקתם את זה וגם מבחינת היועצת המשפטית של הוועדה זה נבדק, הייתי מצפה מכם ומבקש מכם לחזור ולדבר עם השר – אני יודע עד כמה זה חשוב לו וגם לכם במשרד וגם לנו ולכולנו – אפשר להוציא את זה כבר השבוע או מיד אחרי ראש השנה ולנצל את התקופה של שלושת השבועות של הסגר ולתת שבועיים, נגיד עד ל-15 באוקטובר או אפילו לפני זה, ואז נקבל את זה ונתכנס.

אוסאמה סעדי: אנחנו חייבים – אנחנו רואים את המספרים ואת הגורם הזה של הנפילה מהגובה – לעשות כמה שיותר מהר את העניין הזה.

אוסאמה סעדי: אי-אפשר למשוך את זה יותר.

חזי שוורצמן: נעשה כל מאמץ שזה יהיה כמה שיותר מהר.

אוסאמה סעדי: נסיים את הפרק הזה.

אוסאמה סעדי: הדס, מה יש לך פה להגיד?

הדס תגרי: ישבנו פיזית או בזום בדיון הקודם שהתקיים לפני חודש.

הדס תגרי: בדיון ההוא חזי שוורצמן הציג את המתווה הזה שהוא מאוד לא רגיל – הוא מסלול עוקף מכון התקנים.

חזי שוורצמן: הוא מקביל.

הדס תגרי: זה מסלול עוקף מכון התקנים.

הדס תגרי: זאת אומרת, תקן מאושר שלא באמצעות מכון התקנים.

הדס תגרי: זה מסלול לא רגיל.

הדס תגרי: הוא הוצג פה במהלך הדיון הקודם, אף מאיתנו לא שמע עליו לפני כן.

הדס תגרי: על פני הוא נשמע בעייתי מאוד.

הדס תגרי: בדקתי את זה עם אנשים מאז הדיון הקודם – אולי הוא יכול לעבוד.

הדס תגרי: עבר חודש, לא הוצג שום מסמך בכתב שמציג את המתווה הזה.

הדס תגרי: עכשיו, חודש אחרי כן, שוב אומרים לנו את מה שנאמר בדיון לפני חודש: אנחנו מגבשים את המתווה הזה, בעוד כמה שבועות נפרסם אותו להערות הציבור.

הדס תגרי: זה לא נשמע מצב דברים הגיוני.

הדס תגרי: אנחנו לא שומעים פה את הלשכה המשפטית של משרד העבודה.

חזי שוורצמן: אני מייצג אותם.

הדס תגרי: אני מבקשת שלא תפריע לי בזמן שאני מדברת.

הדס תגרי: זה לא מכבד וזה לא רציני.

הדס תגרי: אנחנו צריכים לסמוך על זה שבאמת משהו קורה לגבי איזשהו מתווה שהוא מראש מעורר ספקות לגבי אפשרות היישום שלו.

הדס תגרי: הדבר הזה מטריד ואנחנו רואים פה איזשהו מסלול שהולך להתמשך ולהתמשך: עוד כמה שבועות יפורסם להערות הציבור, כמה שבועות הערות הציבור ואז אולי זה לא.

הדס תגרי: זה מצב כזה בו ידינו כבולות, גם משרד העבודה וגם מכון התקנים אומרים שאין כרגע פתרון.

הדס תגרי: הייתי רוצה לשמוע ממכון התקנים מה הם אומרים כי אני שומעת שיש התקדמות ועומדים לאשר יצרנים ויבואנים, אבל אני לא האדם להגיד את זה.

הדס תגרי: אני חושבת שמכון התקנים צריך לעדכן את הוועדה ואותנו האם הערוץ ההוא מתקדם או לא מתקדם.

הדס תגרי: אני רוצה להסב את תשומת הלב או לחדד.

הדס תגרי: אמרתי את זה בדיון הקודם אבל חשוב להגיד את זה עוד פעם:

הדס תגרי: אין ספק שנפילות מגובה זה גורם הפגיעה מספר אחת בכלל בתאונות עבודה, בענף הבניין ובכלל.

הדס תגרי: אבל הזיהוי בין נפילות מגובה לבין נפילות מפגומי זקיפים הוא לא נכון.

הדס תגרי: הרוב המכריע של הנפילות מגובה נגרמות מגורמים אחרים.

הדס תגרי: חשוב להבין שצריך להשקיע לא פחות ואף יותר בערוצים האחרים: ערוצי האכיפה, ערוצי הרתעה, ערוצי הרחבת האחריות.

הדס תגרי: בנושא של פיגומי הזקיפים אני רוצה לשים את המיקוד על זה שהבעיה המרכזית היא המעקות ופסי הרגל.

הדס תגרי: רוב התאונות הקטלניות שנגרמות בנפילה מפיגומי זקיפים לא נגרמות בכלל קריסת הפיגומים – זה גם קורה והתקן הישן אמור לתת לזה מענה – רובן נגרמות בגלל הסרת מעקות.

הדס תגרי: אולי בשלב הזה שבו אנחנו נמצאים, שבו אנחנו רואים שהיישום של התקנות האלה מתמשך כבר שנה וחצי, אולי צריך לחשוב על איזשהו פתרון ביניים שקודם כל ידאג למרכיב הזה.

הדס תגרי: אני חושבת שהענף מוכן לזה, קבלני הפיגומים רוצים בזה, הקבלנים רוצים בזה.

הדס תגרי: אף אחד לא רוצה שיפלו לו פועלים מהפיגומים.

אוסאמה סעדי: יש לכם הצעות לפתרון ביניים?

הדס תגרי: אם לא מצליחים להתקדם, כולנו היינו רוצים שהם יתקדמו, שנה וחצי חלפה מאז שצריך היה ליישם את זה, הציבור לא יכול להבין וזה לא נמצא בידיים שלנו למה לא מצליחים לאשר פיגומים על-פי התקן החדש בין מכון התקנים למשרד העבודה.

הדס תגרי: זה מסוג הדברים שבהם אנחנו לא יכולים להציע את הפתרונות.

הדס תגרי: הם צריכים לדאוג לזה.

הדס תגרי: אני רוצה להסב את תשומת הלב לבעיה שנוצרה, כפי שהסבירו לנו כאן בעיקר ממכון התקנים.

הדס תגרי: הם אומרים שאימצו איזשהו מתווה של התקן שהוא הכי מחמיר מבחינת הבדיקות הנדרשות והם מתקשים ליישם את זה.

הדס תגרי: זה מה שהם אומרים.

הדס תגרי: הם צריכים להציג את הדברים.

הדס תגרי: זה מה שהם אמרו וזה מה שכנראה היה צריך להיות ברור לכולם, גם למשרד העבודה וגם למכון התקנים.

הדס תגרי: נגיד שבזמן שהתקינו את זה לא לגמרי הבינו את הרזולוציות, אבל בחודשים שלאחר מכן יש להניח שהם התקדמו בתהליך של יישום הלכה למעשה והם מן הסתם הבינו – היינו רוצים לקוות שהם היו בשלב הזה אומרים שהחמירו יתר על המידה ורוצים להכניס מודיפיקציות כדי שאפשר יהיה להתקדם יותר מהר ביישום של זה.

הדס תגרי: זה לא קרה.

הדס תגרי: מבחינתנו, הדבר האופטימלי הוא ליישם את מה שהיה כפי שהוא אם אכן, כמו ששמועות כאלה ואחרות אומרות, שבשלב הזה כבר אנחנו קרובים לאישור של שני היצרנים המרכזיים.

הדס תגרי: זה הכי טוב.

אוסאמה סעדי: את יודעת כמה זמן אני שומע את זה?

אוסאמה סעדי: גם את שומעת את זה?

הדס תגרי: אני יודעת.

הדס תגרי: כולנו.

אוסאמה סעדי: הלוואי שהייתי בא היום והיו אומרים שאישרו לחברה אחת, לשתי חברות, לשלוש חברות ומתחילים לייבא פיגומים.

אוסאמה סעדי: הבנתי שבחלק מהאתרים הגדולים של החברות הגדולות כבר מביאים ועובדים עם הפיגומים הבטיחותיים האלה.

חזי שוורצמן: לגמרי.

אוסאמה סעדי: זה חשוב לדעת.

אוסאמה סעדי: אבל אני אומר לך ולכל מי שצופה בני שישבנו פה עם מכון התקנים, הרי בהמשך לישיבה הקודמת הבאנו את מכון התקנים ואת המנכ"ל ואמרנו מה הבעיה והם אמרו שמתוך זה שצריך 70 סעיפים ותתי-סעיפים, אין תקן שבאמת מילא אחרי זה ולכן מכון התקנים לא יכול לתת אישור כי אף חברה לא מילאה את 70 הסעיפים – אולי מילאו 60.

אוסאמה סעדי: 60 הסעיפים מתוך 70 זה יותר טוב וזה מה שכולם אומרים כי מולאו 95-90 אחוז מהדרישות.

אוסאמה סעדי: זה עדיף באלף אחוזים מאשר המצב הקיים.

אוסאמה סעדי: אבל הם אומרים שמכון התקנים לא יכול לאשר את זה.

אוסאמה סעדי: לכן גם הם מוכנים ללכת עם ההצעה שאם משרד העבודה הממונה יכול לאשר את זה, אז מבחינתם אין שום בעיה.

אוסאמה סעדי: לכן אני אומר שאנחנו נעשה את זה גם בהסכמות עם מכון התקנים, אנחנו לא הולכים לבטל את מכון התקנים, לא רוצים לעקוף את מכון התקנים.

אוסאמה סעדי: הם ישלחו נציג שלהם לוועדת המומחים.

אוסאמה סעדי: נכון שזה לוקח זמן, אבל אם נישאר במצב הזה - - -

ענת כהן שמואל: - - - רוצה לדבר בזום.

אוסאמה סעדי: נפגשנו עם חלק מהחברות הגדולות האלה שהלכו ובדקו ויש להן תקנים.

אוסאמה סעדי: הן אומרות שהו מוכנות.

אוסאמה סעדי: לכן אני לא רוצה לזרוק את הכול לפח ולשפוך את התינוק עם המים ולהגיד שאנחנו מתחילים עכשיו את הכול מחדש.

אוסאמה סעדי: יש חברות שכבר הוציאו סכומים נכבדים.

הדס תגרי: אם רוצים לבדוק את המתווה הזה ברצינות, אני מציעה שתקבע דיון לשבוע הבא ותבקש ממשרד העבודה להכין לקראת הדיון מסמך בכתב שבו הם מסבירים איך לדעתם המתווה הזה יעבוד, בו הם מסבירים איך הוא יתמודד עם הקשיים שמכון התקנים הצביע עליהם.

הדס תגרי: שיבואו לפה מהמחלקה המשפטית של משרד העבודה ויגידו שהם עומדים מאחורי המתווה הזה ושהם חושבים שהוא ישים.

הדס תגרי: כך נדע שאנחנו הולכים בדרך.

הדס תגרי: לפני חודשיים פרסמו להערות הציבור תקנה שרוצים לדחות את זה בשנה ולהקים איזושהי ועדת מומחים – זו הייתה ועדת מומחים אחרת.

הדס תגרי: לא הגישו לוועדה את התקנה הזאת - - -

אוסאמה סעדי: בסיכום אני אייחס.

הדס תגרי: החשש הוא שנעמוד פה בעוד חודשיים ועדיין לא נתקדם לא ככה ולא ככה ולא ככה.

אוסאמה סעדי: לא.

אוסאמה סעדי: הוועדה הזאת הוקמה על-מנת שכל הזמן תעמוד עם סטופר ביד ולא תיתן לאף גוף ולאף משרד ממשלתי ולא לשום קבלן הנחות.

אוסאמה סעדי: התפקיד שלנו לעמוד ולעקוב.

אוסאמה סעדי: זה התפקיד שלי גם בתור יו"ר ועדת משנה, גם בתור יושב-ראש הוועדה וגם בתור מנהלת הוועדה.

אוסאמה סעדי: חבר הכנסת משה אבוטבול, בוקר טוב, סבח אל ח'יר.

אוסאמה סעדי: בבקשה.

משה אבוטבול: סבח אל נור.

משה אבוטבול: היות שאני פה בפעם הראשונה כי לא הייתי בדיון הקודם, אני רוצה לברך אותך על המינוי ואני בטוח שאתה באמת תוכל לעזור גם למדינה בנושא הזה.

משה אבוטבול: יש לך שפה משותפת עם הרבה מהנמצאים בחזית הסכנה.

משה אבוטבול: כשאתה תפנה אליהם לגבי כל מיני הוראות בטיחות, ישמעו לך הרבה יותר מאשר לאחרים.

משה אבוטבול: אז תודה וברכות על המינוי ועל העבודה הנפלאה שאתה עושה ותצליח בעניינים.

אוסאמה סעדי: גם אני מברך אותך שהסכמת להיות חבר בוועדת המשנה.

אוסאמה סעדי: אנחנו חייבים לשלב ידיים ולקדם את הנושא הזה.

משה אבוטבול: אני מדבר גם כראש רשות לשעבר בעיר בית שמש, העיר שבנתה הכי הרבה דירות במדינה.

משה אבוטבול: בניתי 40,000 יחידות דיור.

משה אבוטבול: כשהיה אצלי בביקור שר השיכון אורי אריאל, הוא נהנה מהסיור ואמר לי: תראה, בדרך כלל אני מגיע לסיור לחנוך שכונה בתוך עיר.

משה אבוטבול: פה אני חונך עיר בתוך שכונה.

משה אבוטבול: ברוב המקרים הכול התנהל כשורה שם, ברוך השם, אלחמדו לאללה.

משה אבוטבול: אבל היו הרבה מקרים, לצערנו, של אנשים שבאו לעבוד שם ונפלו מפיגומים וגם מתו שם פועלים.

משה אבוטבול: אסור שזה יקרה.

משה אבוטבול: זה מוזיל את הרצינות של העבודה הזאת.

משה אבוטבול: זו העבודה הכי נדרשת לנו.

משה אבוטבול: זו עבודה, אבל צריך להתחנן לאנשים לבוא ולעבוד בתחומים האלה כי אנשים שכחו מה זה עבודה עברית, לצערנו.

משה אבוטבול: אנחנו צריכים לדאוג לכל אחד, גם לבטיחות שלו, גם לזכויות שלו ולכל הדברים.

משה אבוטבול: אני חושב שבאמת חשוב שוועדת המשנה הזו שאתה עומד בראשה תיתן את הדעת על כולם, על כל המכלול של הדברים ואנחנו פה.

משה אבוטבול: ביקשתי ממך רשות אתמול בלילה בשיחה טלפונית שזכיתי להכיר קצת בימים האחרונים יהודי מאוד יקר מאופקים, הוא תכף יציג את עצמו, שיש לו רעיון איך להציל יותר אנשים.

משה אבוטבול: אני פחות מכיר את הרעיון כי העניין פה הוא יותר מקצועי, אבל אני מבקש ממך רשות לאפשר לו לדבר.

אוסאמה סעדי: פנית אליי ואמרתי בשמחה תביא אותו ונשמע אותו.

אוסאמה סעדי: אם יש רעיונות למישהו מהשטח שיכול להאיר את עינינו, אז מה טוב.

משה אבוטבול: הוא גם יציג את הרזומה שלו.

מאיר רענן: אני עובד 4 שנים באלקטרה דנקו שהיא חברת בת של אלקטרה בנייה.

מאיר רענן: עשיתי הרבה פרויקטים: חקר המוח באוניברסיטה העברית, בניין ג'נרי - - -

אוסאמה סעדי: אתה מנהל עבודה?

אוסאמה סעדי: מה התפקיד?

מאיר רענן: הייתי עוזר מנהל עבודה.

מאיר רענן: בשנה האחרונה שימשתי עב"ט.

מאיר רענן: אני נמצא בשטח.

אוסאמה סעדי: אז אתה רואה ומכיר מקרוב.

מאיר רענן: אני מכיר את זה מהשטח.

מאיר רענן: בוא ניקח לדוגמה את כביש הבקעה.

מאיר רענן: אנחנו ממנים אדם להיות אחראי על כביש הבקעה ואומרים לו: כל האחריות על התאונות היא שלך, אבל תדע עוד נתון, אנחנו נותנים לאנשים עם רישיון מזויף לנהוג וכל תאונה שתקרה, אתה תהיה אשם.

מאיר רענן: בענף הבנייה זה אותו דבר.

מאיר רענן: תופסים מנהל עבודה ואומרים לו: תקשיב, כל עבירות הבטיחות, הרוגים, זה עליך.

מאיר רענן: אבל החובה הבסיסית של כל עובד באתר בנייה היום זה אישור עבודה בגובה.

מאיר רענן: אישור עבודה בגובה, התחום הזה פרוץ בצורה מסחררת.

מאיר רענן: הבעיה המרכזית באתרי הבנייה היא שפת הבטיחות אצל הפועל הפשוט.

מאיר רענן: כשמנהל עבודה עושה לו הדרכה שבועית או חודשית או אחרי אירוע, מבחינת העובד זה "רק שייגמר כבר".

מאיר רענן: הוא לא מרוכז ולא מעניין אותו וזה גם לא מגיע אליו ברמה האישית.

מאיר רענן: לדוגמה: לפני שנתיים המדינה הטילה קנסות גבוהים מאוד, בין 20 ל-35 אלף שקל, כשמפקח עבודה רואה ליקויים.

מאיר רענן: כשמפקח עבודה מגיע ותופס פועל, את הקנס סופג הקבלן.

מאיר רענן: הקבלן נתן לפועל את כל האמצעים הדרושים לעבודה בטוחה אבל הפועל לא עשה.

מאיר רענן: מי סופג את האש?

מאיר רענן: הקבלן.

מאיר רענן: הפועל לא קיבל בטיחות מזה שהקבלן קיבל קנס.

מאיר רענן: אם הקבלן ינסה להשית על הפועל את הקנס, הוא יעבור לקבלן אחר.

מאיר רענן: חשבתי שצריכים למסד במאגר ממשלתי מסודר את כל נושא אישורי העבודה בגובה.

מאיר רענן: בדיוק כמו שיש בכביש רישיון נהיגה, מי שרוצה להיכנס לאתר בנייה, שזה מקום מסוכן לא פחות, חייב רישיון.

מאיר רענן: לא יתכן שמדריך עבודה בגובה יקבל מזומן ויוציא דף או הרבה יותר גרוע, על השם שלו, בלי שהוא יודע בכלל, יזייפו.

מאיר רענן: המקרים האלה נפוצים בצורה מסחררת.

מאיר רענן: חשבתי על פתרון בכמה רבדים.

מאיר רענן: דבר ראשון, להקים מאגר.

מאיר רענן: מי שיכניס את הנתונים לתוך המאגר יהיו מדריכי העבודה בגובה.

מאיר רענן: בבוקר ההדרכה הם צריכים להכניס למאגר את שם המודרך, מקום ההדרכה – זה חשוב מאוד – ולא פחות חשוב זה שפת ההדרכה.

מאיר רענן: לא יתכן שמגיע לאתר עובד אריתראי שלא יודע עברית ובקושי אנגלית ומדריך העבודה בגובה לא יודע שפה אחרת והוא מדריך.

מאיר רענן: למי שאין רישיון נהיגה, אין לו אישור לנהוג על במת הרמה.

מאיר רענן: בהדרכה בגובה זה מופיע.

מאיר רענן: לפעמים מופיע לו חלל מוקף.

מאיר רענן: זה מאוד קיצוני לקבל עם אישור עבודה ככה.

מאיר רענן: לא כל אחד מקבל.

מאיר רענן: כשלמפקחי משרד העבודה יש מאגר מסודר בו הם רואים את מיקום ההדרכה ואת שפת ההדרכה, מדריכי העבודה בגובה יפחדו לעשות מחטפים.

מאיר רענן: אין סיכוי שהוא ייתן למישהו חתימה סתם כי הוא מפחד.

מאיר רענן: אם יגיע מדריך שיודע איפה אני מדריך ובאיזו שפה אני מדריך והוא יגלה משהו אחר, ישללו לי את הרישיון.

מאיר רענן: במקביל, צריך לתת למנהל העבודה את הכוח לתת נקודות ולתת קנסות.

מאיר רענן: פועל שיש לו רישיון עבודה בגובה זה כמו רישיון נהיגה.

מאיר רענן: שוטר תפס אותך על הכביש עובר על תמרור עצור, קיבלת נקודות וקיבלת קנס.

מאיר רענן: פועל שעשה עבירת בטיחות, ולא משנה איזו – יש היום תפקיד עב"ט, עוזר בטיחות שנכון להיום התפקיד הזה לא מוגדר כמו שצריך ואין לו הגדרה ויותר מדי כוח.

אוסאמה סעדי: לעוזר בטיחות אין היום תפקיד מוגדר?

אוסאמה סעדי: אתה לא רואה בשטח שהוא בא ומפקח ומסתכל או שהוא יושב במשרד?

אוסאמה סעדי: אני שואל אותך כמי שנמצא בשטח.

מאיר רענן: לעוזר בטיחות יש רשימת תיוג שכתבו לו.

מאיר רענן: לדעתי אין לה הרבה פעמים קשר למציאות ולבדיקת בטיחות.

מאיר רענן: הוא מחויב למלא אותה פעמיים ביום ולהעביר אותה למנהל העבודה.

מאיר רענן: התפקיד השני שלו הוא להסתובב באתר, למצוא ליקויים ולדווח עליהם למנהל העבודה.

מאיר רענן: פה הסתיימה האחריות שלו.

מאיר רענן: אבל אין לו שיניים.

מאיר רענן: כשמנהל עבודה מגיע לפועל ונוזף בו, אז הוא ממשיך הלאה כי מקסימום הקבלן יקבל את הקנס – הפועל לא מרגיש בטיחות.

מאיר רענן: אם יהיה רישיון, שהפועל ברמה האישית יקבל נקודות, יקבל קנסות – זה לא צריך להיות קנס גבוה – אם הוא יודע, לדוגמה, שאם הוא יחתוך עם דיסק בלי משקפי מגן הוא יקבל קנס של 150, הוא ירים את המשקפיים שלידו כי יש עוזר בטיחות שמסתובב ומחפש אותו.

מאיר רענן: אנחנו צריכים שפת בטיחות לפועל הפשוט.

אוסאמה סעדי: ההצעה שלך רוצה להטיל את האחריות על העובד.

אוסאמה סעדי: אני חושב בקול רם על הרעיון שלך.

אוסאמה סעדי: אתה אומר: אני אתן לו רישיון כמו רישיון נהיגה, ואם מחר הוא יחתוך בלי משקפיים, אני אתן לו קנס אישי שלא הקבלן ישלם.

אוסאמה סעדי: אנחנו יודעים שלפעמים – את זה אני אומר לך כמי שהיה עורך דין וייצגתי עובדים בתאונות עבודה – אין את כל ציוד המגן לעובד או שנותנים לו ציוד לא תקני.

אוסאמה סעדי: אני מסכים איתך שעובד שאין לו את הציוד הבטיחות והמגן, אל לו להיכנס ולעבוד, אבל אנחנו יודעים שזה לא המצב.

אוסאמה סעדי: יש חוקי מגן בעבודה, אתה יודע וגם חבריי חברי הכנסת, אני מברך את חברתי היבא יזבק, סבח אל ח'יר, שהצטרפה אלינו.

אוסאמה סעדי: יש בחוקי המגן שכר מינימום.

אוסאמה סעדי: למה מסכימים לעבוד בפחות משכר מינימום?

אוסאמה סעדי: כי זה המצב.

אוסאמה סעדי: אומרים: זה המצב, אתה רוצה לעבוד, תעבוד.

אוסאמה סעדי: אתה לא רוצה לעבוד?

אוסאמה סעדי: אני אעבור לקבלן אחר.

אוסאמה סעדי: גם פה.

אוסאמה סעדי: לכן אני חושב שבהצעה שלך אנחנו מזיזים ומסיטים את האחריות מהקבלן, מעוזר הבטיחות, ממנהלי העבודה אל העובד.

אוסאמה סעדי: אני מסכים איתך ומכאן אני קורא לכל העובדים בכל מקום ובכל הזדמנות ומתחת לכל עץ רענן אני אומר לעובדים: תשמרו על חייכם.

אוסאמה סעדי: הרי בסופו של דבר, אם חס וחלילה קורית תאונה והעובד נהרג או שהוא נפגע באופן קשה, אז אף אחד לא יעזור לו.

אוסאמה סעדי: הראשון שיתנער ממנו יהיה הקבלן.

אוסאמה סעדי: לכן זה חשוב מאוד.

מאיר רענן: היא הנותנת, אם עובד יודע שהוא יקבל קנס, אז הוא לא יסכים לעבוד כשאין לו את האמצעים הדרושים.

מאיר רענן: זה שפועל לא אכפת לו נובע מזה שאין לו שום אחריות.

מאיר רענן: אי-אפשר להטיל רק על מנהל העבודה.

מאיר רענן: מנהל העבודה לא יכול להיות גננת.

מאיר רענן: אני לא בא להוריד את האחריות ממנהל העבודה, אני רק אומר שאם רוצים להכניס תרבות בטיחות, אין ברירה – יש עכשיו קמפיין גדול "תעזרו לי להציל את אבא", הבעיה היא שאבא לא עוזר להציל את עצמו ואי אפשר לשים לאבא גננת.

אוסאמה סעדי: ראינו שאחוז גדול מנפילה מגובה.

אוסאמה סעדי: ספרנו והקראנו שמות של 12 עובדים, למעשה 13 עובדים, שנהרגו רק בחודש אוגוסט ובתחילת חודש זה.

אוסאמה סעדי: יותר מחצי מהם נהרגו מנפילה מגובה.

אוסאמה סעדי: אתה בשטח רואה שעובדים על פיגומים בלי מעקות, איפה מנהלי העבודה?

אוסאמה סעדי: איפה עוזרי הבטיחות?

אוסאמה סעדי: מה קורה שם?

מאיר רענן: כשבונים פיגום, מנהל העבודה מחויב – ובחברות גדולות זה גם קורה – לבדוק, אם זה מעל גובה של 6 מטר, זה גם בונה פיגומים מוסמך.

מאיר רענן: אבל בשטח, אם לפועל הפריע משהו, אז הוא הרים את האזן רגל הרים את האזן התיכון.

מאיר רענן: אם לפועל אין מודעות כי הוא לא עבר הדרכה בגובה, אין לו מושג בכלל, הוא קיבל דף תמורת 200 שקל.

מאיר רענן: הוא גם לא חשוף לסכנה שהוא חושף את עצמו אליה.

מאיר רענן: הדבר הראשון, אני מוודא שהפועל יודע מה הוא עושה.

מאיר רענן: היום הם לא יודעים מה הם עושים, יש להם אפס אחריות.

אוסאמה סעדי: תכף נשמע גם את מטה הקבלנים שעושים הדרכות לעובדים ואנחנו ראינו - - -

משה אבוטבול: חשוב שהם יגיבו לטענות.

משה אבוטבול: אוסאמה, ברשותך, רק להשלים את הדברים.

משה אבוטבול: אני מבין, מאיר, ששלחת לי בזמנו מצגת.

משה אבוטבול: יש לך את זה מודפס כדי להראות את זה?

אוסאמה סעדי: זה מודפס פה.

משה אבוטבול: אשמח אם תיתן רק ליושב-ראש - - -

אוסאמה סעדי: תעביר את זה לוועדה.

אוסאמה סעדי: הכול דרך הוועדה ואנחנו נפיץ בין כל החברים.

אוסאמה סעדי: תודה, מאיר, אתה יכול להישאר איתנו.

משה אבוטבול: אולי תישאר עוד קצת, מאיר.

אוסאמה סעדי: נעבור עכשיו לשמוע את מכון התקנים.

אוסאמה סעדי: נמצא איתנה בזום ד"ר בנימין ברוש.

אוסאמה סעדי: שמעת אותנו, בנימין, מתחילת הדיון על העדכונים שנתנו פה בוועדה גם אני וגם חזי על העניין הזה.

אוסאמה סעדי: האם יש התקדמות?

אוסאמה סעדי: האם יש חברות שכבר מייבאות?

אוסאמה סעדי: איפה אנחנו עומדים בעניין הזה, קרובים או לא קרובים?

אוסאמה סעדי: תן עדכון, בבקשה.

בנימין ברוש: שלום אדוני, שלום לכולם.

בנימין ברוש: הלב נחמץ לשמוע את הרשימה הארוכה של הרוגי אוגוסט.

בנימין ברוש: הרשימה הזאת ארוכה יותר מדי.

בנימין ברוש: אם לעבור רגע לנסיבות, אז באמת ציינת אדוני שכולם נפלו מגובה.

בנימין ברוש: נכון שהסטטיסטיקה עושה את שלה לאורך חודשים וזמנים.

בנימין ברוש: כמו שאמרנו לך בישיבה יותר פנימית, אנחנו מברכים על הערוץ הנוסף.

בנימין ברוש: נשמח לתרום לכול.

בנימין ברוש: אנחנו אומרים שוב ואני מצטרף לדברי גב' תגרי, אנחנו צריכים למפות ולהתעסק, קודם כל, עם הנופלים מגובה.

בנימין ברוש: אף אחד מההרוגים באוגוסט – אני לא רוצה להגיד אף אחד בכלל – אבל כמה הרוגים היו בגלל יציבות של פיגומים?

בנימין ברוש: הרבה פחות.

בנימין ברוש: בואו ניקח את התקנות שעוסקות באפשרות להסרת המעקות, בדברים שמונעים נפילה מגובה, אנחנו נהיה שותפים בוועדה, אבל לצערי, בישיבת ההתנעה נאמר:

בנימין ברוש: אנחנו נעמוד על כל הסעיפים בכל התקנים.

בנימין ברוש: אנחנו לא קוסמים.

בנימין ברוש: אם הועדה יכולה להיות קוסמת, אנחנו רק נברך על זה.

בנימין ברוש: אנחנו אומרים שאי-אפשר להביא פתק מגיסתו של היבואן ולהגיד שזה עמד בבדיקה הזאת.

בנימין ברוש: צריך בהחלט לבדוק את הדברים ואנחנו נייעץ בעניין הזה.

בנימין ברוש: גם אחרי שנאשר את הדגמים, אנחנו נאשר אב-טיפוס ונוכל להגיד שמי שעומד בתיק המוצר הזה שיוגש לנו ונחתום עליו, בעזרת השם, בשמחה רבה, אז הדגם הזה מאושר.

בנימין ברוש: אבל אם לא יהיה שומר, עולם הבנייה הוא עולם של חברות נהדרות, מצוינות, ששומרות על חיי העובדים רובן ככולן, אבל כולנו גם נמצאים באתרים ויודעים את הלחצים ולחצי הזמנים.

בנימין ברוש: יש בשוליים גם חברות שלא תמיד יקפידו ויבואנים שלא תמיד יקפידו במוצרים שכבר יהיו כמש נים באתרים ויעברו בין אתר לאתר ויערבבו מחברות שונות מוצרים שונים – את זה גם צריך כל הזמן לשמור ולוודא.

בנימין ברוש: יש כרגע שני יצרנים שנפגשו איתנו יותר מפעם אחת.

בנימין ברוש: הדברים העיקריים שנשארים הם סעיפים של חישובים של הנחיות, עוד משהו של מצמדים ואנחנו מקווים שבקרוב מאוד – אנחנו בקשר שוטף איתם, הם גם מעריכים מאוד את העבודה שלנו ורוצים לא פחות מכל אחד אחר להביא פיגומים טובים.

בנימין ברוש: אנחנו מקווים להצלחתם כמה שיותר מהר.

בנימין ברוש: אופציה נוספת היא יבואן מגרמניה שאמור להביא לנו בפעם אחת עמידה כמעט בכל הסעיפים.

בנימין ברוש: אנחנו בקשר איתו ואנחנו מקווים למצוא את הדברים כמה שיותר מהר.

אוסאמה סעדי: מה זה יבואן מגרמניה?

אוסאמה סעדי: יש חברה ישראלית שכר עובדת עם יבואן מגרמניה והם עומדים להביא פיגומים שממלאים אחרי כל התנאים?

בנימין ברוש: כפי שגם מפקח עבודה ראשי ציין וגם אתה ציינת בדבריך, אנחנו מברכים ושמחים על כל יבוא טוב שמגיע מאירופה או מכל מקום אחר.

בנימין ברוש: המדינות שם מקפידות.

בנימין ברוש: אנחנו לא מכשול, אנחנו מברכים.

בנימין ברוש: המכשול כאן זה התקנות של משרד העבודה והרווחה שאומרות שלא מספיק מה שמאושר באירופה אלא אנחנו רוצים את האישור הישראלי.

בנימין ברוש: זה משכול פנימי שאפשר וניתן להסיר אותו.

אוסאמה סעדי: איך?

אוסאמה סעדי: אנחנו כל הזמן - - -

בנימין ברוש: בגרמניה הם ביצעו את - - - הזאת והם מסתמכים עליה.

בנימין ברוש: אם אנחנו נקבל אמירה של מעבדה מוסמכת ואנחנו פועלים ומבינים שאנחנו הולכים לקבל, הוצאנו נוהל שאנחנו לא צריכים לפשפש בציציותיהם איך בדיוק הם עשו את הבדיקה.

בנימין ברוש: הם מדווחים לנו בהצהרה כמעבדה מוסמכת שאנחנו מכירים בה, שהם עמדו בבדיקה הזו ובנוהל ובחישובים הנספחים ואנחנו נאשר את זה.

בנימין ברוש: חזי מכיר את הנוהל והוא גם מפורסם באתר של מכון התקנים.

אוסאמה סעדי: החברה הזאת, אתה אומר שאתה לא רוצה לפשפש בה.

אוסאמה סעדי: זה בסדר.

אוסאמה סעדי: ברגע שאתה מקבל את האישור הזה, מבחינתך כמכון תקנים אתה מוכן על סמך ההצהרה הזאת לתת אישור?

בנימין ברוש: כן.

בנימין ברוש: אבל ההצהרה הזאת על בדיקת יציבות הספציפית הזאת, אני מזכיר, היא לא זה שהורגת את רוב הנופלים, לצערי - - -

אוסאמה סעדי: אז חזרנו - - - אז מה חסר?

אוסאמה סעדי: אילו תנאים אתה עוד רוצה?

אוסאמה סעדי: אנחנו כל הזמן מסתובבים סביב אותה נקודה.

אוסאמה סעדי: אתה אומר שלא מספיק שאתה תקבל את האישור הזה עכשיו מהיבואן מגרמניה כי זה לא מכסה את כל התנאים שבתקנות – אז מה עוד חסר כדי שנכסה את כל התקנות?

בנימין ברוש: לגבי שני היצרנים, חסרים מעט מאוד סעיפים וזה נראה שהם באמת הולכים לקבל אותם בקרוב.

בנימין ברוש: לגבי הגרמני, חסר לנו הרבה מידע, אבל ממה שאנחנו מבינים - - -

היבה יזבק: אתה מוכן לפרט יותר איפה תקוע?

אוסאמה סעדי: אנחנו כבר כמה ישיבות ועדין לא - - -

היבה יזבק: אני יודעת.

היבה יזבק: לכן אנחנו כל הזמן חוזרים על אותן שאלות.

אוסאמה סעדי: חברת הכנסת יזבק מבקשת שתסביר איפה זה תקוע.

אוסאמה סעדי: תסביר לנו על הנקודה, איך אומרים, פה קבור הכלב.

אוסאמה סעדי: איפה אתה יכול להגיד: סעיף זה הוא שמעכב אותנו מבחינת מכון התקנים.

בנימין ברוש: מכון התקנים אומר לכם כבר היום שאם יש מוצר שמאושר בגרמניה, בספרד בכל מדינה שהיא טובה ועומדת על חיי תושביה ועובדיה, כבר היום מכון התקנים אומר שהוא מברך על הפיגומים ואפשר כבר היום לאשר.

בנימין ברוש: מי שלא מאפשר את זה היום זה התקנה שאומרת למכון התקנים תבדוק, יש שני יצרנים ישראלים שמה שחסר להם זה נושאים כמו חוברת הדרכה ליצרן, השלמת תיק מוצר, חישובים שמתייחסים לבדיקות שעשו אחרי - - -

אוסאמה סעדי: בלי זה, אתה אומר כמכון תקנים, שאתה לא יכול לאשר את הפיגומים האלה למרות שבגרמניה ובאירופה זה עובד ומאושר, אבל בגלל כל מיני סעיפים בתקנות אתה לא יכול לאשר את זה, נכון?

בנימין ברוש: אני אומר יותר מזה - - -

אוסאמה סעדי: קודם תאשר לי את זה ואחרי זה תוסיף.

אוסאמה סעדי: קודם תאשר לי שבגלל שכל מיני סעיפים בתקנות, למרות שיש תקן מאושר בגרמניה ועובד בגרמניה ומביאים לך אישור שזה לפי התקן הגרמני, בגלל שיש לך עוד דרישות בתקנות אתה לא יכול לאשר את זה פה.

בנימין ברוש: להיפך.

בנימין ברוש: כבר היום אפשר להביא.

בנימין ברוש: אבל אם שואלים את מכון התקנים אם זה מתאים לתקן – אנחנו מניחים, נאמר לנו שמגרמניה אנחנו נקבל התאמה לכל הסעיפים ונחתום על זה בשמחה ונאשר שזה מתאים לכל הסעיפים.

בנימין ברוש: כדי להגיד תביאו, אנחנו כבר אומרים היום.

בנימין ברוש: הפיגומים האלה הרבה יותר טובים מהרבה פיגומים שנמצאים באתרי בנייה.

אוסאמה סעדי: אבל זה לא לפי התקן הישראלי.

בנימין ברוש: אם אתם שואלים אותנו אם זה עומד בתקן הישראלי, אנחנו נענה את האמת, עומד או לא עומד.

בנימין ברוש: עומד בסעיפים האלה, לא עומד בסעיפים אחרים.

בנימין ברוש: ממה שאנחנו יודעים, מגרמניה אנחנו הולכים לקבל התאמה לכל הסעיפים.

בנימין ברוש: לצערנו, עדיין לא קיבלנו.

אוסאמה סעדי: תודה רבה.

אוסאמה סעדי: תודה רבה, בני.

אוסאמה סעדי: עכשיו נעבור למתי רביבי, יועץ מטה הבטיחות בענף הבנייה.

אוסאמה סעדי: כן, מתי.

אוסאמה סעדי: בבקשה, בוקר טוב.

מתי רביבי: שלום לכולם.

מתי רביבי: אני רוצה להתייחס לשני נושאים עיקריים שמועלים כאן: עניין הפיגומים, וחשוב מזה, כיצד מונעים את תאונות הנפילה מגובה.

מתי רביבי: אנחנו מסכימים ורואים עין בעין את אותה בעיה ואנחנו מבינים שסוגית הנפילה מגובה היא הסוגיה המשמעותית ביותר שאיתה אנחנו מתמודדים.

מתי רביבי: לאור ולא רק על רקע תאונות אוגוסט אלא במהלך כל השנה האחרונה וקצת יותר, אנחנו מובילים מספר מאמצים שמתחילים להניב תוצאות.

מתי רביבי: אני פותח סוגריים ואומר שתוצאות נמדדות גם במספר אירועי הבטיחות וגם בתמונה שמצטיירת בשטח, במידת ההיענות של קבלנים לשינויים הנדרשים, מידת התמיכה, מידת המחויבות של הנשיאות של התאחדות הקבלנים ועוד משתנים נוספים שבהחלט מלמדים על כך שאנחנו פועלים בסביבה שתומכת במאמצים האלה ומעוניינת בשינוי.

מתי רביבי: אזכיר כרגע רק 3 מהלכים שהם מבחינה כרונולוגית המעודכנים ביותר.

מתי רביבי: המהלך הראשון זה מתווה שפיתחנו שנקרה ריסו"ן ממוקד.

מתי רביבי: ריסו"ן זה ראשי תיבות של: ריכוז מאמץ, סימון, של ניטור בתחומי הנפילות מגובה.

מתי רביבי: מתווה ריסו"ן ממוקד הוא מתווה שמסדיר בצורה מוחלטת ובת יישום את חלוקת האחריות בתוך אתר הבנייה בצורה כזאת שכל אחד מהשחקנים שנמצא בתוך המערכת הזאת יודע מה חלקו.

מתי רביבי: אני אתן דוגמה: מדברים על נושא ריכוז מאמץ.

מתי רביבי: הלוא יש הרבה מאוד בעלי תפקידים שפועלים באתר בנייה.

מתי רביבי: הבנו שכדי להביא תוצאה, אנחנו צריכים לרכז את כל הכוחות האלה לכדי מיקוד - - - בנפילה מגובה.

מתי רביבי: אז אנחנו אומרים שאם עוזר הבטיחות, על-פי תקנות ועל-פי רשימת התיוג שלו, הוא צריך לבצע מעקב וניטור אחר סוגיות שקשורות בבעיות בגובה, אנחנו נדגיש את זה בצורה מרוכזת יותר ונגדיר לו דרישות ספציפיות שלפיהן הוא צריך לפעול.

מתי רביבי: כך יוצא שמרכז המאמץ של אותם עוזרי בטיחות יועתק למניעת נפילה מגובה מבלי להזניח את התחומים האחרים, כמובן, אבל בהחלט עם מיקוד בעניין הזה עם כלים מאוד ספציפיים שלא נמנה אותם כאן כי זה לא המקום.

מתי רביבי: לגבי הסימון, הצענו שיטת סימון שכרגע אנחנו מתחילים להטמיע אותה, רק יוצאים לדרך כרגע, של תגים ירוקים ותגים אדומים.

מתי רביבי: ארבע קבוצות של שחקנים משחקות את המשחק הזה: מנהל עבודה, עוזר הבטיחות, ראש צוות עובדים וממונה הבטיחות.

מתי רביבי: טכניקת סינון שאכן כמו שנאמר בצדק, עם ארבעה מרכזי כובד בעייתי ביותר ובהן נקודות עיגון והרתימה אליהם, קווי חיים והרתימה אליהם או אי-הרתימה אליהם, מעקות זמניים בקצות משטחים ובקצות גרמי מדרגות זמניים שסובלים מבעיות של חוזק ופירוק תדיר לצורך הכנסת ציוד ואי-סגירה מחדש ופתחים, פירים וכן האלה.

מתי רביבי: כל התחומים האלה הם תחומים שהתוכנית ריסו"ן ממוקד מסתכלת עליהם - - - אנחנו נראה - - - את אותם אלמנטים והתקנים שצריכים - - - מסומנים או באדום או בירוק.

מתי רביבי: מעבר לעובדה שזה יאפשר נראות, על כל המשתמע מהמושג נראות, הוא גם יצמיח ויעצים את האחריות של מי שמשחק את המשחק החשוב הזה כי יותר אי-אפשר יהיה להסתתר אחרי אמירות, זה דבר שרואים בעין.

אוסאמה סעדי: הזכרנו כאן את שמות 12 העובדים שנהרגו בתאונות עבודה רק בחודש אוגוסט ותחילת ספטמבר, יותר ממחציתם מנפילה מגובה.

אוסאמה סעדי: בתור התאחדות בוני הארץ שאחראים על כל הקבלנים – עכשיו אנחנו גם דנים בתקנות הפיגומים שעדיין לא מצליחים, לצערנו, לסיים את הסאגה הזאת, אבל לא נרפה ונסיים את זה בשבועות הקרובים – איך אתם מתמודדים עם העניין של נפילה מגובה, שזה הגורם המרכזי לתאונות?

מתי רביבי: תוכנית ריסו"ן ממוקד זו תוכנית ביצוע, זה משהו טקטי.

מתי רביבי: זאת אומרת, אנחנו שמים את הדגש על זה, אנחנו מדריכים בשטח, אנחנו מפעילים חונכים שבמסגרת פרויקט אחר שאנחנו מובילים - - - או אתרים שבהם יש - - - בטיחות ומסייעים להם.

מתי רביבי: כמובן, כל התהליך של חיזוק התודעה, יצירת מצב שבו 3 מאמצים עיקריים בחתימה של כל חברי הנשיאות וכל מנהלי חברות הבנייה שקשורים בגובה בעיקר, כל מה שקשור בערכי תחילת יום.

מתי רביבי: דוגמה אישית של מנהלים וחיזוק האחריות של אלה שמבצעים את העבודה בפועל.

מתי רביבי: הבהרה וחידוד הרעיון של ראשי הצוותים בקשר שביניהם לבין העובדים שלהם אל מול מנהל העבודה.

מתי רביבי: שרשרת האחריות פרומה מאוד וזה נושא מוכר.

מתי רביבי: מנסים לטפל בו כרגע ברמת המינהל.

אוסאמה סעדי: מבחינת ההדרכות לעובדים, איך אתם מתקדמים?

אוסאמה סעדי: שמענו בפעם שעברה שהיו קבוצות והייתה קבוצה של - - - יש עוד קבוצות?

אוסאמה סעדי: יש עוד הדרכות?

מתי רביבי: יש פרויקט שאנחנו קוראים לו סדנאות בטיחות מעשית.

מתי רביבי: כרגע הן ממוקדות בשני מוקדים: האחד בירושלים, בבית צפאפא והשני בראשון לציון - - - שם אנחנו מייצרים בפעם הראשונה, אגב, בהיסטוריה של ישראל, סדנאות שבנויות על 51 תרחישונים של מניעת היפגעות בעבודה, בעיקר בדגש על גובה.

מתי רביבי: הלקחים שאנחנו לומדים שם הם טובים מאוד.

מתי רביבי: השטח נענה מאוד ואוהב את הדבר הזה.

מתי רביבי: אגב, שמנו לב שבאמת היו חוסרים בידע של עובדים, בעיקר בכל מה שקשור אפילו ברמות של שימוש ברתמות.

אוסאמה סעדי: תודה מתי.

אוסאמה סעדי: אנחנו נמשיך כמובן - - - אתם מוזמנים תמיד לכל הישיבות הבאות.

אוסאמה סעדי: עכשיו נשמע את אסמהאן גבאלי ממרכז מוסאווא.

אוסאמה סעדי: היא גם רכזת משפחות ללא מעמד.

אוסאמה סעדי: יש דבר כזה משפחות ללא מעמד במדינה.

משה אבוטבול: אין להם דת?

אוסאמה סעדי: אין להם מעמד.

אוסאמה סעדי: אין להם מעמד אזרחות.

אוסאמה סעדי: יש חסרי דת אבל אלה חסרי מעמד, לא חסרי דת.

אוסאמה סעדי: אתה רואה אותה, היא בטח יש לה דת, אבל היא חסרת מעמד.

אסמהאן גבאלי: יעטיכום אלעפייה.

אוסאמה סעדי: אהלן וסהלן.

אסמהאן גבאלי: סבח אל ג'מיע.

אסמהאן גבאלי: בוקר טוב לכולם ותודה על היוזמה וממש תודה לחברנו אוסאמה סעדי שאנחנו מרגישים שהוא מלווה אותנו בכל צעד בשטח.

אסמהאן גבאלי: ממה ששמעתי, אני מתנגדת לזה שהעובדים עצמם מזלזלים בחייהם, בבטיחות שלהם בזה שהם כאילו לא עוקבים - - - כרכזת משפחות ללא מעמד במדינה, המשפחות האלה מסכימים לעבוד בשכר יותר נמוך מהמינימום רק כדי לקנות לחם לבני משפחתם.

אסמהאן גבאלי: את ההדרכות שהם עושים לעובדים האלה, לא עושים אותן בשפה הערבית והם לא מבינים.

אסמהאן גבאלי: שנית, זה שהם כאילו מוותרים על הזכויות שלהם, על הבטיחות שלהם, שה רק כדי לקבל את הגרושים שהם מקבלים שזה פחות משכר מינימום רק כדי לקנות אוכל למשפחה.

אסמהאן גבאלי: חוץ מזה, אף אחד לא דיבר על הניצול שמנצלים אותם בעלי הבית שלוקחים מהם הרבה כסף כדי לעשות להם אישורי עבודה, אבל בגדול לוקחים מכל אחד מהגברים האלה יותר מ-8,000 ₪ כדי לתת להם אישור עבודה פה.

אסמהאן גבאלי: בסוף התברר להרבה אנשים שהאישורים האלה מזויפים, שרק לקחו מהם הרבה כסף ככה סתם.

אסמהאן גבאלי: אני רוצה להוסיף עוד דבר שדיברת על זה בהרבה ישיבות שלכם בכנסת, הם לא מבוטחים בקופת חולים ואם יש להם ביטוח באיזושהי קופה, זה לא מכסה אותם אם הם נופלים או מקבלים מכות חזקות או אם אפילו הם מתים, המשפחות שלהם לא מקבלות.

אסמהאן גבאלי: יש הרבה דברים להדגיש על המשפחות הלאה.

אסמהאן גבאלי: קודם כל, הם עובדים בשכר מינימום ואפילו פחות, אין להם כיסוי בקופת חולים ואין להם אישורי עבודה וזה כל-כך מסוכן, פי 10 עליהם ועל חייהם.

אסמהאן גבאלי: זה שהם מוותרים על זכותם לחיות או על הבטיחות שלהם ומסתכנים ומשתכרים מעט מבחינת משכורת, זה רק כדי לקנות לחם לבני משפחתם.

אסמהאן גבאלי: איך אפשר שלמשפחות האלה יהיו לא רק אישורי עבודה אלא שגם יהיו מבוטחים מבחינת קופת חולים גם כשהם נמצאים בשטח העבודה.

אוסאמה סעדי: תודה, אסמהאן.

אוסאמה סעדי: אנחנו נמשיך לעסוק.

אוסאמה סעדי: אנחנו עוסקים בזה בעוד ועדות.

אוסאמה סעדי: תודה רבה בשלב הזה.

אוסאמה סעדי: עכשיו נעבור לקובי נרקונסקי, סמנכ"ל בחברת מצב.

אוסאמה סעדי: הבנתי שהוא אחד היצרנים שאמור לקבל תקן בקרוב.

אוסאמה סעדי: כמה שומעים את המשפט הזה.

אוסאמה סעדי: קובי, מה אתה יכול לעדכן אותנו?

יעקב נרקונסקי: בוקר טוב.

יעקב נרקונסקי: אני מברך על הוועדה שמתכנסת שוב בתקווה למנוע עוד נפילות והרוגים.

יעקב נרקונסקי: אנחנו בתהליך מאוד מתקדם מזה זמן רב מול מכון התקנים.

יעקב נרקונסקי: התהליך הוא לקראת סיום, זה לפי דברי מכון התקנים.

יעקב נרקונסקי: מיד אחרי החגים אנחנו נקבל את האישור הנכסף של עמידה בתקן.

אוסאמה סעדי: אחרי החגים?

אוסאמה סעדי: אז אפשר להגיד שלא צריך ועדות, מומחים ואתה תקבל - - -

יעקב נרקונסקי: אני לא אומר שלא צריך ועדות ומומחים.

יעקב נרקונסקי: אני חושב שמצד אחד - - -

אוסאמה סעדי: אתה אומר אחרי החגים – אשרי המאמין.

יעקב נרקונסקי: - - - וצריך להמשיך ולקדם את הנושא הזה, אבל מצד שני יכול להיות שיש כאן פתרון זמני שכבר קיים בחלק מהאתרים וחלק מהקבלנים אימצו אותו.

יעקב נרקונסקי: הפתרון הזה יכול להציל חיי אדם.

אוסאמה סעדי: איזה פתרון?

אוסאמה סעדי: מהו הפתרון הזמני?

יעקב נרקונסקי: הדס העלתה את הפתרון שחלק גדול מהתאונות נובעות ממעקה – מה שנקרא מאחז יד – ומפס רגל.

יעקב נרקונסקי: למעשה, הבעיה העיקרית בשימוש בפיגומים היא לא החוזק שלהם או העומס שלהם אלא הסרה פיזית של המעקות על-ידי הפועלים שנמצאים בשטח, שחלקם לא קיבלו הדרכה נכונה והם לא חושבים מה יקרה אחרי שיוסר המעקה.

יעקב נרקונסקי: אם משרד העבודה יאכוף את התקנה שמחייבת שיהיו מעקה ופס רגל תקניים ממתכת, אנחנו נוכל לחסוך חלק גדול מהתאונות עד שמכון התקנים ייתן את האישור הנכסף ליצרנים וליבואנים.

אוסאמה סעדי: חזי, תרשום את כל הדברים.

אוסאמה סעדי: בסוף אתן לך לסכם ולענות.

אוסאמה סעדי: קובי, מבחינת הבשורה ששמענו, איפה אתם עומדים עכשיו מבחינת ייבוא ומבחינת אישור מכון התקנים?

יעקב נרקונסקי: אנחנו אחד משני היצרנים הגדולים ביותר בארץ - - -

אוסאמה סעדי: אבל אני שומע את זה כבר כמה חודשים.

אוסאמה סעדי: תגיד לנו איפה, באיזה שלב.

יעקב נרקונסקי: אנחנו נמצאים היום בתהליך שרוב החומר כבר נבדק ואושר על-ידי מכון התקנים וכרע אנחנו מבצעים איתם את התהליכים האחרונים של הפינג-פונג: תיקון שורה כאן, תיקון נקודה כזאת או תיקון נקודה אחרת.

יעקב נרקונסקי: הפיגום עצמו עבר כמובן את כל בחינות המעבדה.

יעקב נרקונסקי: הפיגום עצמו נמכר כבר באירופה עם אישור אירופי למעלה מ-10 שנים.

יעקב נרקונסקי: אני לא רואה שום סיבה שהפיגום לא יעבור אישור של מכון התקנים עבור תקן ישראלי שהוא כלול במסגרת רשימת התקנים האירופאים.

אוסאמה סעדי: קובי, יש שאלה לחברת הכנסת יזבק.

היבה יזבק: שמעת את נציג מכון התקנים שדיבר לפניך?

היבה יזבק: שמעת מה שהוא אמר?

יעקב נרקונסקי: אני נפגש איתו.

יעקב נרקונסקי: השבוע נפגשנו איתו.

היבה יזבק: אבל אתם אומרים דברים שקצת סותרים.

יעקב נרקונסקי: אני לא חושב שאנחנו אומרים דברים סותרים.

יעקב נרקונסקי: גם הוא אמר שיש שתי חברות יצרניות בקו הסיום ובנוסף לזה יש מספר יבואנים מגרמניה שמסוגלים לעמוד בכל אישורים.

יעקב נרקונסקי: ברגע שהיבואנים יספקו את האישורים המתאימים על-ידי מעבדה גרמנית, אז הם גם יעמדו בזה.

אוסאמה סעדי: קובי, אני אזמין אותך לישיבה הבאה.

אוסאמה סעדי: אני מקווה שאז לא תחזור על אותו משפט אלא תגיד: תשמע, אני מבשר פה לוועדה קבל עם ועדה שיש לי אישור.

אוסאמה סעדי: ותציג לנו את האישור.

אוסאמה סעדי: בסדר?

אוסאמה סעדי: תודה.

יעקב נרקונסקי: אשמח מאוד להגיע.

היבה יזבק: מקווה שיהיה בקרוב.

אוסאמה סעדי: עורכת הדין זהר שטיינברג, מנהלת קרן עמית.

זהר שטיינברג: שלום.

זהר שטיינברג: אני משתתפת כבר בכמה ועדות ואני רוצה ודווקא להתייחס לדברים שאמר רענן מאלקטרה.

זהר שטיינברג: זה כבר כמה פעמים שאני מנסה להעלות את הנושא הזה של חינוך.

זהר שטיינברג: אני מנהלת את פעילות קרן עמית, הקרן לעידוד ופיתוח ענף הבנייה של ההסתדרות הלאומית.

זהר שטיינברג: אנחנו נמצאים כל יום בכמה אתרים ואנחנו מייצגים את העובדים ועובדים לשמירה על זכויות העובדים בעבודה ודואגים לרווחה שלהם.

זהר שטיינברג: לכן אני אדבר מנקודת מבטם של העובדים.

זהר שטיינברג: אני מגיעה להדרכה ופוגשים שם עובדים שמגיעים להדרכת ריענון שזו הדרכה שחוזרת, זאת אומרת שמתי שהוא בעבר עברו איזושהי הדרכה.

זהר שטיינברג: ומגיע עובד ואני מראה לו רתמה והוא לא יודע איך לשים את הרתמה עליו.

זהר שטיינברג: שמענו סיפור על אדם ששם רתמה אבל החלק העליון שלה הפריע לו, אז הוא חתך אותו.

זהר שטיינברג: מקרים הזויים למשל מקרה של תאונת עבודה – סיפרו לנו העובדים – שאחרי התאונה רצו מנהלי העבודה ושמו רתמה על האדם כדי שכשתגיע המשטרה ותחקור, אז לא יטענו שהוא היה בלי הציוד האישי.

זהר שטיינברג: מקרים מזעזעים מפה ועד להודעה חדשה.

זהר שטיינברג: אני יכולה למלא ספר שלם רק על המקרים שאנחנו שומעים מהעובדים.

זהר שטיינברג: יש פה איזושהי שרשרת.

זהר שטיינברג: קודם כל, עובד מגיע לאתר עבודה, אז הקבלן חייב וזו האחריות של הקבלן ואי-אפשר להעביר אותה הלאה – או המעסיק שלפעמים הוא תאגיד כוח אדם – לדאוג להדרכה איכותית, אמיתית, מלאה בתוכן ולא 5 דקות או בדרך לאתר באיזו שפה שהעובד לא מבין ולא יודע.

זהר שטיינברג: זה דבר אחד, הוא חייב לדאוג להדרכה איכותית.

זהר שטיינברג: התחום הזה פרץ והמדריכים בשוק, באמת אי-אפשר לתאר את זה במילים.

זהר שטיינברג: האחריות השנייה היא שהקבלן חייב לדאוג לציוד איכותי.

זהר שטיינברג: הקסדות שיש היום הן הקסדות הכי פשוטות שכל אבן יכול לשבור אותן.

זהר שטיינברג: הציוד האישי, אני לא יודעת אם באמת נותנים להם את הרתמות, אם נותנים להם באמת את המשקפיים.

זהר שטיינברג: הרבה פעמים אנחנו נחשפים לזה שפשוט לא נותנים להם.

זהר שטיינברג: לדעתי, חייב להיות בכניסה לכל אתר צ'יפ שמזהה שהעובד נכנס לי רתמות, בלי קסדה.

זהר שטיינברג: ברגע שהוא מסיר את זה, שתהיה איזו אזעקה.

זהר שטיינברג: צריך לחשוב קדימה, אנחנו בשנת 2020.

זהר שטיינברג: הגיע הזמן לצעוד קדימה בתחום הזה.

אוסאמה סעדי: תודה.

אוסאמה סעדי: הנושא הזה הוא נושא חשוב.

אוסאמה סעדי: החינוך וההדרכה חשובים מאוד.

אוסאמה סעדי: תבורכו על העשייה.

זהר שטיינברג: זה משהו שאפשר להתחיל אותו מהיום, הוא לא מצריך שום תקן.

זהר שטיינברג: זה משהו שחייב לפעול מידי.

אוסאמה סעדי: תודה רבה.

אוסאמה סעדי: מאיר שמש, העמותה לקידום הבטיחות בענף הפיגומים.

אוסאמה סעדי: אחרי זה ניתן לחברי הכנסת לדבר ואז חזי יסכם.

אוסאמה סעדי: יש לנו רבע שעה.

מאיר שמש: שלום לכולם ושנה וטובה לכולם.

מאיר שמש: יש כמה נקודות, גם מה שאמרה עורכת הדין זהר, על עניין ציוד המגן.

מאיר שמש: אני בא מהשטח, אני לא מחפש בלבולי מוח.

מאיר שמש: הפועלים מקבלים את ציוד המגן.

מאיר שמש: הפועלים מעדיפים לא לשים אותו.

מאיר שמש: לפעמים גם צריך להתחנן לפועל שישים את ציוד המגן.

אוסאמה סעדי: למה יש לי הרגשה פה שאנחנו תמיד מנסים להאשים את הצד החלש?

אוסאמה סעדי: גם אתה, גם זה – אתה יודע, אתה נותן ציוד לעובד, העובד לא מקבל ולא משתמש בזה, בשביל זה יש מנהל עבודה ואז אתה בא לעובד וזורק אותו מהאתר.

אוסאמה סעדי: זו אחריותך בסוף.

מאיר שמש: פה צריך לקרוא למנהלי העבודה.

מאיר שמש: אני יכול להגיד עלי עצמי.

מאיר שמש: עבדתי באחד הגשרים כפיקוח כדי לראות שהעובדים שם מרכיבים את הפיגום.

מאיר שמש: אני מתחנן לפועל: תשים את החגורה.

מאיר שמש: עושה לי עם היד.

אוסאמה סעדי: אז תעשה לו ככה החוצה מהאתר.

אוסאמה סעדי: מה הבעיה?

מאיר שמש: זה לא עזר.

מאיר שמש: הדבר החשוב בעניין של הפגומים, טענו את זה כבר כמה פעמים, כל אחד יכול לבוא היום עם טנדר ולהיות קבלן פיגומים.

מאיר שמש: בדצמבר 2019 היה פה רשם הקבלנים והעלינו את הנקודה הזאת: קבלן פיגומים צריך להיות קבלן רשום.

מאיר שמש: שלא כל מי שרוצה יכול לבוא ולהיות קבלן פיגומים.

מאיר שמש: היום אנחנו לא מוכרים כענף בנייה.

מאיר שמש: גם כשאנחנו מקבלים אישורים לפועלי שטחים, אנחנו רשומים כענף בנייה אלא כענף שירותים.

מאיר שמש: עם כל הכבוד לזה שרוצים להחליף, לתקן את הפיגום ושיהיו מעקות ברזל ויד, רגל וברך מברזל ושהכול יהיה לפי התקן, אבל ברגע שכל אחד יכול לקרוא לעצמו קבלן, ויעדיפו לקחת אותו כי הוא יהיה הרבה יותר זול - - -

אוסאמה סעדי: זו נקודה חשובה.

מאיר שמש: לצערי, הייתה תאונה בה נפל פועל מפיגום באתר בנייה ברחוב הגאולה בהוד השרון.

מאיר שמש: אני עובד שם באתר בבניין סמוך.

מאיר שמש: כשבא מישהו ונותן במחיר של 100 שקל למיטה ואני לוקח 150 שקל למיטה, יעדיפו לקחת אותו ואלה התוצאות – הפועל עובד בזריזות - - -

אוסאמה סעדי: לישיבה הבאה נזמין את רשם הקבלנים ונבקש ממך שתבוא, מאיר, ואז תעלה את זה ונשמע את התגובה שלו.

אוסאמה סעדי: משה, אתה רוצה להוסיף?

משה אבוטבול: אנחנו לקראת סיום הישיבה, אני מבין.

משה אבוטבול: באמת אני שומע ונהנה מהדיון הפורה הזה.

משה אבוטבול: אבל בסופו של דבר, אנחנו מדברים ומעלים את הנושא של האחריות של הפועל.

משה אבוטבול: אני אומר לכם, אותו פועל באותו רגע, אל שהוא מזלזל בגלל שהוא מזלזל, אלא בגלל שהוא רוצה אוכל לילדים שלו, פרנסה, אז הוא לפעמים מיישר קו עם אותו קבלן.

משה אבוטבול: לכן אנחנו צריכים להגן על אותו פועל.

משה אבוטבול: נכון שאנחנו חייבים לתת לו מעט אחריות כדי שלא יזלזל לגמרי בחיים שלו, אבל כדי להביא אוכל לילדים שלו, אדם מוכן לוותר על הרבה דברים.

משה אבוטבול: אני צריך לשמור על הפועל.

משה אבוטבול: גם אם הפועל לא שומר על עצמו, הוועדה חייבת לשמור עליו כי כשפועל נופל מהפיגום, אני לא רוצה להגזים, אבל זו גם אחריות שלנו.

משה אבוטבול: לכן אנחנו צריכים ליפול על אותם המנהלים והמדריכים אבל גם הפועל בעצמו לא יכול להשתמט כי הם רצו שהוא יעבוד.

משה אבוטבול: אני בטוח שאתה, יושב-ראש הוועדה, תגן בצורה משכילה על כולם.

אוסאמה סעדי: לפני שאתן לסונדוס ולהיבה לדבר.

אוסאמה סעדי: הקראנו את שמות ההרוגים בחודש אוגוסט ואני מעלה פה עוד נקודה שנתייחס אליה בישיבות הבאות של הוועדה והיא הנושא של האתרים הלא מפוקחים ביישובים הערבים.

אוסאמה סעדי: לצערנו, היה לנו מקרה בסח'נין, היה לנו מקרה ביפיע, ביפת אלנאסרה והמקרה האחרון באל-משהד, שזה - - -

היבה יזבק: היה באום אל-פחם, היה בנצרת.

אוסאמה סעדי: אני מדבר על החודשים האחרונים.

אוסאמה סעדי: באל-משהד שם סונדוס גרה.

אוסאמה סעדי: אנחנו חייבים ואני קורא לכם, לכל חברי הוועדה, אני עם חזי ועם משרד העבודה הולכים לבקר ביישובים הערביים ולפגוש את פרנסי העיר ואת ראשי היישובים והמועצות ולהעלות המודעות לזה גם בקרב היישובים שלנו.

אוסאמה סעדי: בבקשה, חברת הכנסת היבה יזבק.

היבה יזבק: תודה.

היבה יזבק: אני רוצה לברך אותך, חברי אוסאמה, על הנחישות לקיים את הישיבות באופן תכוף שזה מאוד חשוב לקידום העניין והנושא.

היבה יזבק: הבעיה הזו של מי אחראי על זה שהתקנות סוף-סוף יתחילו לפעול ועל כל התשובות שאנחנו מקבלים כל הזמן מכון התקנים.

היבה יזבק: אני חושב שמצד אחד זה מאוד מתסכל שאנחנו כאן יושבים, פעם אחר פעם, ושומעים אותן התשובות ותוך כדי כך, לצערנו, אנשים נדרסים.

היבה יזבק: אם הם לא מתים, הם נפגעים מתאונות העבודה האלה.

היבה יזבק: אני מאוד מקווה שבישיבה הבאה נשמע תשובות אחרות.

היבה יזבק: תשובות שיכולות לקדם.

היבה יזבק: כפי שאמרנו לגורמים השונים ששמענו את ההתייחסות שלהם כאן, כל מה שדרוש מהוועדה ומיושב-ראש הוועדה, אני בטוחה שהוא מוכן לסייע.

היבה יזבק: אז אם יש בעיה שגם הוועדה יכולה לבוא ולפתור, אז בטח גם חברי הוועדה וגם אוסאמה ישמחו לסייע.

היבה יזבק: אבל המצב הזה שכבר חודשים אנחנו מקבלים אותן תשובות, זה מצב בלתי נסבל ומצב שיש בו הרבה חוסר אחריות, לדעתי.

היבה יזבק: אני רוצה לשמוע ואני מסכימה עם כבוד היושב-ראש לגבי העניין של הפיקוח באתרי בנייה, בחברה הערבית במיוחד, ואשמח גם לשמוע התייחסות לפחות בקצרה ממשרד העבודה בקשר לעניין של הפיקוח באתרים האלה, מה עושים.

היבה יזבק: עד שנקיים את הישיבה הבאה, מה באמת נעשה באתרים האלה, איך מפקחים, איך מאתרים אתרים שהם לא חוקיים, אם אפשר לקרוא לזה כך.

היבה יזבק: נושא נוסף שהעלתה אחת מהמוזמנות בזום, העניין של הציוד האישי שמשתמשים בו גם באתרי הבנייה עמם ובאתרי העבודה, שהרבה פעמים הם לא מתאימים.

היבה יזבק: אז איך מפקחים על הציוד האישי שהעובדים והפועלים משתמשים בו?

היבה יזבק: לא מקובלת עלי הגישה להטיל אחריות על העובד.

היבה יזבק: אנחנו מכירים את המניעים שגורמים לעובדים ולפועלים להקל בתנאים של העבודה, אבל כמובן שאנחנו רוצים שהם ייקחו אחריות ויסרבו לפעמים או תמיד לעבוד בתנאים אלו, למרות שאנחנו יודעים מה המחיר.

היבה יזבק: אני חושבת, אוסאמה, ואני מציעה שנקיים ישיבה מיוחדת בעניין של החינוך והעלאת המודעות באתרי הבנייה.

היבה יזבק: שנקדיש זמן ועניין לתחום.

היבה יזבק: אבל שזה יהיה ברור שהאחריות מבחינתנו היא תמיד תיד על המפעיל ועל הקבלן ולא על העובד ולא על הפועל.

אוסאמה סעדי: תודה.

אוסאמה סעדי: חסרת הכנסת סונדוס סאלח.

סונדוס סאלח: תודה רבה על הדיון החשוב.

סונדוס סאלח: אני שמחה שהועלה הנושא של האחריות על העובד ועל מי האחריות.

סונדוס סאלח: העובד והפועל בענף הבנייה הוא הקורבן והוא משלם המחיר הכבד ביותר.

סונדוס סאלח: הוא סוחב על הגב שלו פירמידה הפוכה: הממשלה ומשרד האוצר והכלכלה ומשרד העבודה הם בהתחלה, אחרי זה היזם, אחרי זה הקבלן, אחרי זה יש עוד קבלן משנה, אחרי זה מנהל אתר והמפקח וחרי זה הפועל עצמו.

סונדוס סאלח: יש כל-כך הרבה דירוגים לפני העובד שהם לא עושים את עבודה שלהם ובסופו של דבר מפילים את התיק הגדול הזה, הכבד הזה על גבו של העובד שהוא משלם את המחיר הכבד ביותר.

סונדוס סאלח: מה עושים מנהלי עבודה כשהם רואים עובד שלא מקיים את ההוראות?

סונדוס סאלח: מה עושים?

סונדוס סאלח: ממשיכים הלאה.

סונדוס סאלח: אני אומרת לך, ממשיכים.

סונדוס סאלח: למה?

סונדוס סאלח: מי מפקח על המנהל או על המפקח שהוא מאפשר את אי-קיום הנהלים בתוך האתרים עצמם?

סונדוס סאלח: מה עושים קבלנים?

סונדוס סאלח: למה אין קנסות כספיים על קבלנים שמאפשרים לתוהו ובוהו הזה שימשיך בתוך אתרי הבניין?

סונדוס סאלח: למה אין קנסות?

סונדוס סאלח: למה אין כתבי אישום?

סונדוס סאלח: אני לא מבינה כמה עוד צריך להיות, כמה עוד פועלים צריכים לאבד את החיים שלהם בשביל להגיש כתבי אישום, בשביל לעצור קבלנים שייגשו לעוד מכרזים ועוד מכרזים, זה בנוסף ללחץ הזמנים שהיזמים קובעים על הקבלנים.

סונדוס סאלח: כל זה נופל על הראש של אותו פועל פשוט שמשלם על זה מחיר כל-כך כבד.

סונדוס סאלח: כבד מאוד.

סונדוס סאלח: יש כל-כך הרבה רמות לפני העובד שאנחנו צריכים להביא לכאן ולשאול אותם את השאלות הנכונות ולהבין למה הם ממשיכים לתת יד לזה.

סונדוס סאלח: הם רוצחים.

סונדוס סאלח: פשוט מאוד.

סונדוס סאלח: כל אדם ברמות השונות שהוא לא עושה את העבודה שלו, הוא שותף ברצח הפועל.

אוסאמה סעדי: תודה.

אוסאמה סעדי: חזי, עכשיו תסכם ותענה על השאלות שהועלו כאן.

אוסאמה סעדי: אני מבקש ממך שתתייחס גם לנושא שהעלה גבי בעניין הפתרון הזמני שזה המעקה ופס רגל ממתכת, אם יש תקנה ואם אפשר לאכוף את התקנה הזאת.

אוסאמה סעדי: גם תתייחס ללוח הזמנים שאתה רואה על-מנת שנכלכל את צעדינו בוועדה.

אוסאמה סעדי: בבקשה.

אוסאמה סעדי: עוד נקודה.

אוסאמה סעדי: כל הזמן אנחנו מדברים על ההסכם עם ההסתדרות בכל העניין הזה של רשתות המגן.

אוסאמה סעדי: איפה העניין הזה עומד?

חזי שוורצמן: הרבה נקודות להתייחסות.

סונדוס סאלח: אני רוצה להוסיף עוד נקודה.

סונדוס סאלח: יש מקומות עבודה בתוך היישובים, למשל בין היישוב - - -

אוסאמה סעדי: זה מה שאמרנו.

אוסאמה סעדי: הוא יתייחס לזה.

סונדוס סאלח: זה בתוך השכונה.

סונדוס סאלח: מי מפקח על עבודות שנעשות בתוך השכונות?

אוסאמה סעדי: שאלנו את זה וגם היבה וגם את.

אוסאמה סעדי: הזכרנו את העניין הזה של משהד, מחמד סלימאן.

חזי שוורצמן: אני אסכם בקיצור.

חזי שוורצמן: יש הרבה נקודות להתייחס ואני אתייחס בקיצור.

חזי שוורצמן: נושא של עבודה בגובה.

חזי שוורצמן: אני מכריז פה על רפורמה שהצענו בתקנות.

חזי שוורצמן: נא לשים לב, מי שידריך עבודה בגובה באתרי הבנייה יהיו רק שני גורמים: או מנהל עבודה או ממונה בטיחות.

חזי שוורצמן: נגמר העידן של מדריכי עבודה בגובה שהם, כמו שאתה אומר, באים ושמים 5 דקות.

חזי שוורצמן: או ממונה בטיחות או מנהל עבודה, שימו לב.

חזי שוורצמן: שני פונקציות שאנחנו יכולים להביא אותם למינהל ולדרוש מהם הסברים למה הדריכו, איך הדריכו, כמה זמן.

סונדוס סאלח: אתם בודקים איך הדריכו?

סונדוס סאלח: בודקים את ההדרכה או שרק נותנים את ההדרכה ומסתיימת האחריות שלכם?

סונדוס סאלח: איך בודקים שהפועל שעובד מולכם אכן קלט את ההדרכה שנתתם?

סונדוס סאלח: האם יש מבחן כזה?

חזי שוורצמן: הוצאנו לפני יומיים נוהל באתר שלנו שאומר למדריך בגובה מהן החובות שלו יחסית לעכשיו.

חזי שוורצמן: המפקחים בשטח בודקים בפנקס האתר את ההדרכות לגובה ושואלים את העובדים מדי פעם מה הם למדו, מה הם עושים.

חזי שוורצמן: אתה הקראת פה שמות וזה מאוד מרגש ואנחנו מזדהים עם השמות.

חזי שוורצמן: גם היום בבוקר וגם אתמול הוצאנו עובדים, כבוד היושב-ראש, מתוך האתרים – אני יכול לתת לך את השמות שלהם – ואנחנו אומרים להם ללכת הביתה כי אם הם יעבדו פה עד דקה, הכול יפול.

חזי שוורצמן: זאת אומרת, המצב לא טוב באתרי בנייה - - -

סונדוס סאלח: מתי התחילה הרפורמה?

חזי שוורצמן: הגשנו רפורמה שהיא יותר לבעלי תפקידים בתחום הבנייה שיהיו - - - על הבטיחות, שזה מנהל האתר, יזם וכן הלאה.

חזי שוורצמן: אנחנו רואים במעטפת שאנחנו צריכים לתת יותר לבעלי תפקידים באתרי הבנייה אחריות בנושא בטיחות שזה היזם, מהנדס הביצוע מטעמו ומה שהכי חשוב מבחינתו, קבלני המשנה, כבוד היושב-ראש.

חזי שוורצמן: מדברים פה על העובדים שבסוף התהליך לא שמים רתמה.

חזי שוורצמן: ברור שמישהו חייב לפקח עליהם ולהגיד להם שאסור לעשות את זה.

חזי שוורצמן: זו לא אחריות של העובד, זו אחריות של קבלן המשנה, אחריות של מנהל האתר, אחריות של מהנדס הביצוע.

חזי שוורצמן: אנחנו מצפים מהם ברפורמה החדשה לעשות את כל הדברים האלה.

חזי שוורצמן: אם תיכנסי לאתר בנייה, 90 אחוז זה קבלני משנה.

חזי שוורצמן: אנחנו רוצים מהם אחריות של קבלן משנה.

חזי שוורצמן: לגבי רשתות המגן, ברגע שפיגום יהיה בתקן אירופי – ההסברים של מכון התקנים פה עוד מעט.

חזי שוורצמן: אנחנו שומעים את זה עוד מעט כמעט 4-3 חודשים.

חזי שוורצמן: אני אומר לך, אף אחד לא מתקרב לקו הגמר.

חזי שוורצמן: זה אופק כזה, זה קו דמיוני שאתה רואה באופק ולא יכול להגיע אליו.

חזי שוורצמן: לא יגיעו.

חזי שוורצמן: אני אומר לך שלא יגיעו.

חזי שוורצמן: אנחנו מציעים ערוץ חליפי.

חזי שוורצמן: ערוץ מקביל, לא עוקף, במקביל למכון התקנים.

חזי שוורצמן: אנחנו רוצים פיגומים, אנחנו רוצים בטיחות, אנחנו רוצים חיים של עובדים.

חזי שוורצמן: לא מעניין אותנו מה מעבר.

חזי שוורצמן: אנחנו רוצים חד וחלק להביא את היבואנים והיצרנים - - -

אוסאמה סעדי: מה עם האתרים ביישובים הערבים?

חזי שוורצמן: אנחנו מבצעים פיקוח ביישובים הערבים.

חזי שוורצמן: בתאונות שאירעו באוגוסט ובספטמבר יש לנו אתרים לא מדווחים.

חזי שוורצמן: פנינו לרשויות, יש לנו מפגש השבוע עם ראשי ערים.

חזי שוורצמן: אנחנו מבקשים מידע מהרשויות המקומיות כדי שנוכל לשים את זה על הרדאר שלנו, על הרדאר של האכיפה.

חזי שוורצמן: אנחנו לא יודעים כרגע איפה האתרים האלה.

חזי שוורצמן: הבאתי רשימה של מאות אתרים במגזר הערבי - - -

סונדוס סאלח: הם לא מדווחים?

אוסאמה סעדי: המועצות המקומיות שנותנות היתר בנייה, לא מדווחות למשרד העבודה על זה?

חזי שוורצמן: הן לא מדווחות.

סונדוס סאלח: אז למה את הסנכרון הזה עם ועדת הבנייה המקומית?

סונדוס סאלח: למה לחכות - - -

חזי שוורצמן: כבוד חברת הכנסת, ביקשנו מפורום ה-15 שמי שבא לפקיד העירוני, קבלן, נא להעביר לנו את המידע הזה.

חזי שוורצמן: אני באופן אישי מוכן לבוא ולקחת את זה מהרשות המקומית.

סונדוס סאלח: אבל זה קל לכם יותר בוועדת הבנייה האזורית.

אוסאמה סעדי: הוועדה המקומית, את מתכוונת, או הוועדה המחוזית.

חזי שוורצמן: העלינו את זה מול מטה הדיור שהיה קיים - - -

אוסאמה סעדי: נעלה את זה.

חזי שוורצמן: כבוד היושב-ראש, אני אגיד לך את זה בנפרד.

מאיר שמש: סליחה, כבוד היושב-ראש, הם פשוט מפחדים להיכנס לשם.

מאיר שמש: לא צריך סיפורים.

אוסאמה סעדי: חזי, משפט אחרון.

סונדוס סאלח: ממה מפחדים?

מאיר שמש: אני אומר לכם את האמת, משרד העבודה מפחד להיכנס לאתרים בצפון.

אוסאמה סעדי: מפחדים להיכנס לסח'נין ולמשהד?

אוסאמה סעדי: שמענו אותך, מאיר.

חזי שוורצמן: משרד העבודה לא מפחד להיכנס לכל מקום שצריך את הנוכחות - - -

אוסאמה סעדי: חזי, משפט אחרון.

חזי שוורצמן: אני שולח לך במיילים פעילות רבה שלנו.

חזי שוורצמן: נוהל ניתוב שיוצק יותר כתבי אישום.

חזי שוורצמן: יש לנו נוהל שאומר - - -

אוסאמה סעדי: אני אסכם את הנקודה הזאת.

אוסאמה סעדי: זה לדיון הבא.

אוסאמה סעדי: הדס, משפט אחרון.

אוסאמה סעדי: שני משפטים.

הדס תגרי: אנחנו מחכים לדיון הבא שיעסוק בנשוא של האכיפה, עיצומים כספיים, הגשת חברות לרשם הקבלנים וכתבי אישום.

הדס תגרי: לגבי הנושא של ההכשרה והחינוך של העובדים.

הדס תגרי: בהסכם שבין המדינה להסתדרות יש סעיף שמחייב הכשרות בטיחות לכל עובד.

הדס תגרי: הכשרות בטיחות הן לא רק עבודה בגובה.

הדס תגרי: זאת אומרת, אמור להיות הליך של רגולציה שתחייב שלא ייכנס עובד לאתר בנייה בלי שהוא עבר הכשרת בטיחות.

הדס תגרי: התהליך הזה לא התקדם.

הדס תגרי: אני יודעת שהתאחדות הקבלנים עושה עבודה יפה לתת הכשרות אבל זה כי היא החליטה לעשות והיא מקדמת במה שהיא יכולה ובמה שהיא רוצה.

הדס תגרי: זה לא הפתרון הרגולטורי.

הדס תגרי: צריך להיות פתרון רגולטורי שזה חלק מהמהלך.

אוסאמה סעדי: תודה הדס.

חזי שוורצמן: אני לא מקבל את זה.

הדס תגרי: רק משפט אחד כי אני חושבת שהייתה פה אי-הבנה.

הדס תגרי: הרפורמה שעליה מדובר זו לא רפורמה שקרתה.

הדס תגרי: זו רפורמה שאנחנו מחכים שתקרה.

הדס תגרי: עברו כל מיני תהליכים - - -

חזי שוורצמן: לא התחילה.

חזי שוורצמן: אבל זה כבר אחרי הערות ציבור.

חזי שוורצמן: אנחנו עם משרד המשפטים צריכים לקדם את זה.

חזי שוורצמן: לא היה כזה דבר.

אוסאמה סעדי: הדס, משפט אחרון.

הדס תגרי: אנחנו מחכים שמשרד העבודה יגיש לוועדה את התקנות האלה של הרפורמה שאנחנו מחכים לה, הרפורמות של תקנות הבנייה, הרחבת אחריות לבעלי תפקידים נוספים.

קריאות: - - -

אוסאמה סעדי: תודה רבה לכם.

אוסאמה סעדי: אנחנו מסיימים - - -

חזי שוורצמן: לא היה ולא נברא.

חזי שוורצמן: לא נכון.

הדס תגרי: מה לא היה ולא נברא?

הדס תגרי: זה - - -

חזי שוורצמן: הוגש לוועדה.

חזי שוורצמן: אני מבקש לדייק - - -

הדס תגרי: תקנות הרחבת אחריות בבנייה - - -

חזי שוורצמן: אני מבקש לדייק בעודות.

חזי שוורצמן: לא נכון.

חזי שוורצמן: לא היה ולא נברא.

אוסאמה סעדי: למה אתם פותחים את זה כשאני רוצה לסכם?

אוסאמה סעדי: אנחנו מסיימים את הדיון.

אוסאמה סעדי: אני מבקש ממשרד העבודה לדבר עם השר ועם המשרד, אנחנו רוצים את הנוסח של התקנות על הפיגומים שייצא לא בעוד שלושה שבועות ובעוד חודש.

אוסאמה סעדי: אנחנו מבקשים שתוך 10 ימים לכל המאוחר הנוסח המעודכן של התקנות יפורסם לציבור ואתם גם תשלחו אלינו לוועדה.

אוסאמה סעדי: תוציאו את זה להערות של הציבור על מנת שמיד אחרי נחזור אחרי הפגרה של הכנסת ואחרי הסגר, כבר נקיים ישיבה ונדון בתקנות האלה ונאשר אותן או לא נאשר אותן או נתקן אותן.

אוסאמה סעדי: כל הזמן המשפט הזה שעוד מעט וקרובים – שמענו את זה.

אוסאמה סעדי: אני מקווה, אולי יפתיעו את כולנו, שבאמת יבואו לישיבה הבאה ויגידו שיש אישורים.

אוסאמה סעדי: אבל איך שאמרנו, זה מסלול מקביל, אז גם נמשיך במסלול של מכון התקנים.

אוסאמה סעדי: אבל כמובן שצריך למצוא מסלול מקביל לאשר את התקנות האלה.

אוסאמה סעדי: אני מבקש, ענת, שאת הישיבה הבאה נקדיש לענייני אכיפה.

אוסאמה סעדי: אכיפת הוראות הבטיחות בעבודה, בין אם זה על-ידי משרד העבודה, רשם הקבלנים, המשטרה, הפרקליטות.

אוסאמה סעדי: אנחנו נזמין את כל הגורמים האלה.

אוסאמה סעדי: אני מבקש מחברי הוועדה, אתמול נשלחה לנו ממשרד העבודה רפורמה מוצעת שכבר פורסמה להערות הציבור בעניין שינוי ענייני האכיפה.

אוסאמה סעדי: הכוונה המבורכת של לא רק עיצומים כספיים אלא לעבור למסלול של הגשת כתבי אישום שזה חשוב.

אוסאמה סעדי: על זה נרחיב ונדון בכל הסוגיות האלה בישיבה הבאה.

אוסאמה סעדי: תודה רבה לכם.

אוסאמה סעדי: הישיבה נעולה.